U Guantanamu će se ponovno suditi optuženicima za terorizam
Iako su suđenja u Guantanamu bila obustavljena prošle dvije godine, predsjednik Obama je odlučio obnoviti tu često kritiziranu praksu
Predsjednik Obama je u više navrata isticao da želi zatvoriti zatočenički centar u vojnoj bazi Guantanamo na Kubi. No, Kongres je posljednje dvije godine blokirao pokušaje da se optuženima sudi pred američkim civilnim sudovima – prvenstveno zbog toga što gradovi u kojima se nalaze savezni sudovi nisu željeli da se takva suđenja u njima održavaju. Nakon što su vojna suđenja optuženicima za terorizam u Guantanamu bila obustavljena prošle dvije godine, predsjednik Obama je odlučio da ponovno obnovi tu praksu. Izvršna odredba predsjednika države ima za cilj poboljšati pravosudni postupak kada su u pitanju terorist, ali i osigurati humani pristup u tim slučajevima. Predsjednik Obama je u više navrata isticao da želi zatvoriti zatočenički centar u vojnoj bazi Guantanamo na Kubi. No, Kongres je posljednje dvije godine blokirao pokušaje da se optuženima sudi pred američkim civilnim sudovima – prvenstveno zbog toga što gradovi u kojima se nalaze savezni sudovi nisu željeli da se takva suđenja u njima održavaju. Jučer objavljena mjera omogućava držanje u pritvoru svih osoba koje su osumnjičene za terorizam a nisu još službeno optužene, osuđene ili deportirane u neku drugu zemlju. Mjera također predviđa periodično razmatranje svih slučajeva za osumnjičenike koji se smatraju odveć opasnima da bi ih se pustilo na slobodu. U Guantanamu su uglavnom zatočeni stranci koji su bili zarobljeni na početku američke intervencije u Afganistanu, a sumnje se da su pripadnici al-Qaide. Organiazcije koje prate zaštitu ljudskih prava kritizirale su prethodnu američku administraciju zbog toga što je osumnjičenike držala u Guantanamu godinama, bez podizanja optužnice, kao i zbog navodnog maltretiranja zatočenika.